# Упутство програма за качење дискова

Програмче качења диска вам омогућава да са панела брзо прикачите или откачите разне врсте уређаја и система датотека.

2015-2021 Пројекат Мејтове документације
2005 Трент Лојд
2004 Sun Microsystems
2002 Џон Флек
2000 Дан Мует
Пројекат Мејтове документације Пројекат Гномове документације
Тим Мејтове документације
Мејтова радна површ
Трент Лојд
Пројекат Гномове документације

    lathiat@bur.st

Сан Тим Гномове документације
Sun Microsystems
Џон Флек
Пројекат Гномове документације

     jfleck@inkstain.net

Дан Мует
Пројекат Гномове документације

     muet@alumni.uchicago.edu

Упутство програмчета за качење диска V2.12
Јул 2015.

Тим Мејтове документације

Пројекат Мејтове документације

Упутство програмчета за качење диска V2.11
Јул 2015.

Трент Лојд

Пројекат Гномове документације

Упутство програмчета за качење диска V2.10
Фебруар 2004.

Сан тим Гномове документације

Пројекат Гномове документације

Упутство програмчета за качење диска V2.0
Март 2002.

Џон Флек jfleck@inkstain.net

Пројекат Гномове документације

Упутство програмчета за качење уређаја
Април 2000.

Дан Мует muet@alumni.uchicago.edu

Пројекат Гномове документације

Ово упутство описује издање 1.10.2 Програмчета качења диска.

Примедбе

Да бисте пријавили грешку или дали предлог у вези програма Качење диска или овог упутства, пратите смернице на Мејтовој страници за примедбе.

## Увод

Качење диска

Програмче за качење диска.

Качење диска вам омогућава да брзо прикачите или откачите разне врсте уређаја и система датотека.

Да би Качење диска исправно радио, ваш администратор система мора одговарајуће да подеси ваш систем. Погледајте „fstab“5 за више информација о неопходним задацима администрације система.

### Додавање програма „Качење диска“ на панел

Да додате Качење диска на панел, урадите следеће:

1. Кликните десним тастером миша на панел.

2. Изаберите „Додај на панел“.

3. Премакните на доле списак ставки у прозорчету Додај на панел, затим изаберите Качење диска.

4. Кликните „Додај“.

### Ручно качење и откачињање система датотека

Многи системи датотека на Линуксу и другим Јуниксу сличним системима морају бити ручно прикачени и откачени.

Када је систем датотека прикачен, можете да читате и пишете на систем датотека. Када завршите рад са системом датотека, требало би да откачите систем датотека.

Морате да откачите уклоњиве уређаје, као што су флопи дискете и Зип дискови, пре него што уклоните медиј, јер Линукс и други Јуниксу слични системи не записују измене одмах. Такви системи обично привремено смештају измене на диск, да би побољшали брзину система.

Партиције на неуклоњивим уређајима, као што је чврсти диск, су обично прикачене аутоматски приликом подизања система рачунара, и откачене приликом гашења рачунара. Уклоњиви медији морају бити ручно прикачени и откачени, на пример коришћењем програмчета Качење диска.

Неки системи могу такође аутоматски да прикаче неке уклоњиве медије (као што су УСБ и IEEE1394 дискови), ови уређаји могу такође да се појаве у програму за качење дискова тако да можете да их откачите када завршите, и обезбеђује видљиву индикацију да су присутни.

## Коришћење

### Приказивање назива и стања качења уређаја

Да прикажете назив и стање прикачености уређаја, померите показивач миша до иконице уређаја на панелу. Облачић ће приказати назив и стање прикачености уређаја.

### Качење, откачињање или избацивање уређаја

Да прикачите уређај, кликните на иконицу уређаја на панелу и затим изаберите опцију Прикачи уређај.

Да откачите уређај, кликните на иконицу уређаја на панелу и затим изаберите опцију Откачи уређај, или ако је уређај читач ЦД дискова, може имати натпис Избаци уређај

### Разгледање садржаја уређаја

Да користите управника датотека за разгледање садржаја уређаја, кликните на иконицу уређаја на панелу, затим изаберите Отвори уређај.

Можете да разгледате само садржај прикаченог уређаја.

Качење диска